ஔவையார், ஆத்திசூடி, கொன்றை வேந்தன், மூதுரை, நல்வழி, நல்லொழுக்கம், விநாயகரகவல், அருந்தமிழ்மாலை, தரிசனப் பத்து, ஞானக்குறள், பந்தனந்தாதி, அசதிக்கோவை, வைத்திய நிகண்டு முதலிய நூல்களைச் செய்தருளினர். மேற்கூறிய நூல்களுள், அகரவருக்கமாதியாகச் செய்யப்பட்டுள்ள ஆத்திசூடி, கொன்றைவேந்தன் என்னும் நீதி நூற்கள் சொல்நடையும், பொருள் விளக்கமும், வாக்கியச் சுருக்கமும் அமைந்திருத்தலால், பிறதேயத்தார்களாலும் தத்தம் பாஷைகளில் மொழி பெயர்க்கப்பட்டுச் சிறப்படைகின்றன. இந்தக் கவிசாகரமாகிய ஔவையார் திருவாக்கினின்று தோன்றி பல நூல்களும், தனிப்பாடல்களும் நீதி நிறைந்த அருள் வாக்கியங்களென்று யாவராலுஞ் சிரமேற்கொள்ளப் படுகின்றன. ‘கல்வியிற் பெரியவன் கம்பன்,’ என்னப்பட்ட கம்பன் முதலாகிய புலவர்களின் பாடல்கள் ஔவையார் பாக்களோடு ஒப்பு உயர்வு கூறப்படா; ஆகலான், ஔவையார் சாரதா சொரூபமே பூலோக சரஸ்வதியாக வந்து தோன்றினர் என்று சொல்லுகின்றனர். இச்சரித்திரம் கர்ணபரம்பரையிற் கேட்டறிந்தவாறு இங்குச் சுருக்கி எழுதப்பட்டது. பார்க்க: 15.ஏகம்பவாணன் சரித்திரம் 17.பரமார்த்தன் என்னும் அவிவேக பூரணகுரு கதை விநோதரசமஞ்சரி